stanford-oval/wikipedia huggingface dataset:
Keltainen nauha (elokuva)
Juoni

Elokuvan tapahtumat sijoittuvat vuoteen 1876. Kenraali Custerin 7. ratsuväkirykmentti on juuri kokenut hirvittävän tappion Little Bighornissa, ja monet intiaaniheimot ovat sotajalalla. Eläkkeelle jäämisestä haaveileva ratsuväen kapteeni Nathan Brittles (John Wayne) saa tehtäväkseen saattaa Starken linnakkeen naisia turvaan ja estää aseiden myynnin cheyenne-heimolle. Tehtävä epäonnistuu, ja Brittles joutuu viimeisen kerran johtamaan joukkonsa taisteluun.
Aiheesta muualla

Keltainen nauha Internet Movie Databasessa (englanniksi)
Finnish Esports League

| FEL |
| --- | --- |

Perustettu:  2016
Toimiala:  kilpapelaaminen
Päämaja:  Tampere, Suomi
Toiminta-alue:  Suomi
Toimitusjohtaja:  Jussi Halme
Aiheesta muualla
fel.gg
Infobox OKVirheellinen NIMI-arvo: 
Finnish Esports League eli FEL (Suomen Elektronisen Urheilun Liiga Oy) on kilpapeliturnauksien järjestämiseen erikoistunut yhtiö, joka järjestää turnauksia Suomessa. FELin turnausten otteluita on lähetetty suoratoistopalvelu Twitchissä FELin omalla kanavalla, sekä lisäksi myös muiden kilpapelaamista lähettävien organisaatioiden kanavilla. FEL järjestää tai on järjestänyt turnauksia muun muassa peleistä Counter Strike: Global Offensive, FIFA 17, FIFA 18, Hearthstone, NHL 17, NHL 18, Overwatch ja Rainbow Six Siege.
Kilpailut

FEL on järjestänyt eri kilpapelaamisen liigoja sekä turnauksia. Säännöllisimmin on järjestetty Counter Strike -liigaa, jossa on kilpailtu kahdesti vuodessa FELin perustamisesta lähtien. Hearthstone-liigaa on pelattu viimeksi loppuvuodesta 2018.
Liigat > CS-liiga

Syksy 2016

Voittaja: Findictus
Kevät 2017

Voittaja: Conquer Gaming
Syksy 2017 – 12 000 EUR

Voittaja: HAVU Gaming
Kevät 2018 – 10 000 EUR

Voittaja: HAVU.PHZ
Syksy 2018 – 10 000 EUR

Voittaja: HAVU
Kevät 2019 – 20 000 EUR
Liigat > HS-liiga

Syksy 2016

Voittaja: Sauli “zumpp” Rinta-aho
Kevät 2017

Voittaja: Sauli “zumpp” Rinta-aho
Syksy 2017 – 1000 EUR

Voittaja: Niilo ”Drafkunex” Koivu
Kevät 2018 – 800 EUR

Voittaja: Aleksi ”Wampie” Majander
Liigat > Overwatch Cup

Overwatch Cup 2019 – 10 000 EUR

Voittaja - Team Gigantti
Liigat > R6-liiga

R6-liiga 2019 – 2 500 EUR
Turnaukset > FIFA

FIFA 17 -turnaus

Voittaja: Anton ”Anzinho8” Korvenaho
FIFA 18 -turnaus – 500 EUR

Voittaja: Joona ”Krompe” Vaajala
Turnaukset > NHL

NHL 17 -turnaus

Voittaja: Erik “Eki” Tammenpää
NHL 18 -turnaus – 500 EUR

Voittaja: Erik “Eki” Tammenpää
Turnaukset > Overwatch

King of Nordic 2016 – palkinto: 5000 USD

Voittaja: Ninjas in Pyjamas
Media

FELin kilpasarjoja on lähetetty Twitch-suoratoistopalvelussa FELin omalla kanavalla sekä Elisa Viihde Sport -televisiokanavalla ja sen omalla Twitch-kanavalla.
Kento Momota

| Mitalit | Mitalit | Mitalit |  |
| --- | --- | --- | --- |
|  Kento Momota |  Kento Momota |  Kento Momota |  |
Maa:  Japani
Miesten sulkapallo
| MM-kilpailut  | MM-kilpailut  | MM-kilpailut  |  |
|  Kultaa | Nanjing 2018 | kaksinpeli |  |
|  Kultaa | Basel 2019 | kaksinpeli |  |
|  Pronssia | Jakarta 2015 | kaksinpeli |  |
Kento Momota (jap. 桃田 賢斗, s. 1. syyskuuta 1994 Kagawan prefektuuri) on japanilainen sulkapalloilija. Vasenkätinen Momota on 174 senttimetriä pitkä ja painaa 70 kilogrammaa. Hän ylsi maailmanrankingissa  ensi kertaa sijalle yksi syyskuussa 2018.
Momota voitti vuonna 2012 nuorten MM-kultaa kaksinpelissä ja joukkuekilpailussa. Vuotta aiemmin hän saavutti kaksinpelin nuorten MM-pronssia. Vuoden 2015 MM-kilpailuista Jakartasta Momota saavutti pronssia miesten kaksinpelistä. Vuosina 2018 ja 2019 hän voitti kaksinpelissä maailmanmestaruuden. Vuonna 2014 hän voitti Japanin joukkueen kanssa Thomas Cupin.
Vuonna 2015 Momota voitti sekä Indonesian että Singaporen avoimen turnauksen.
Fieldspanieli

| Fieldspanieli |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 1 385
Rodun syntyaika:  1800-luvulla
Alkuperäinen käyttö:  metsästyskoira
Nykyinen käyttö:  seura- ja metsästyskoira
Muita nimityksiä:  Field Spaniel, kenttäspanieli, põlluspanjel
FCI-luokitus:  ryhmä 8 Noutajat, ylösajavat koirat ja vesikoirat alaryhmä 2 Ylösajavat koirat #123
Ulkonäkö
Paino:  18–25 kg
Säkäkorkeus:  noin 45 cm
Väritys:  Musta, maksanruskea tai kimo (roan) tai mikä tahansa näistä väreistä punaruskein (tan) merkein. Yksivärisillä koirilla sallitaan valkoista tai kimon väriä rinnassa.
Fieldspanieli (engl. Field Spaniel) on Isosta-Britanniasta kotoisin oleva koirarotu. Se kuuluu FCI:n roturyhmään 8. Ensimmäiset fieldspanielit tulivat tulivat Suomeen 1971 ja 1973.
Ulkonäkö

Väriltään fieldspanieli on joko maksanruskea, musta, roan tai mikä tahansa näistä punaruskein (tan) merkein. Kirjava fieldspanieli muistuttaa todella paljon springerspanielia. Musta on rodun alkuperäinen väri. Korkeus vaihtelee 46 cm molemmin puolin. Paino on 18–25 kg.
Suomessa rekisteröityjen pentujen värijakauma 1992–2001 oli seuraavanlainen: maksanvärisiä 191 kpl, mustia 65 kpl, liver taneja 7 kpl, liver roaneja 5 kpl ja blue roaneja 3 kpl eli yhteensä 267 pentua.
Vuosina 2013-2022 vastaava Suomeen rekisteröityjen koirien värijakauma oli seuraavanlainen: maksanvärisiä 423 kpl, mustia 55 kpl, liver taneja 22 kpl, black taneja 4 kpl, liver roaneja 3 kpl ja blue roaneja 1 kpl eli yhteensä 508 pentua.
Maksa
Musta
Liver roan
Ulkonäkö > Luonne ja käyttäytyminen

Fieldspanieli on luonteeltaan ystävällinen ja iloinen, poikkeuksellisen kuuliainen, itsenäinen ja herkkä spanieli. Omaan väkeen fieldspanieli kiintyy syvästi, mutta vieraita kohtaan se saattaa olla hieman etäinen. Fieldspanieli on suhteellisen aktiivinen koira, kuitenkin rauhallisempi kuin jotkin muut spanielit. Fieldspanieli on miellyttämisenhaluinen ja siksi varsin helppo kouluttaa. Fieldspanielin kanssa voi harrastaa melkeinpä mitä vain, se on erinomainen metsästys- tai lenkkikaveri. Fieldspanieli ei juurikaan hauku, eikä se sovellu vahtikoiraksi.
Fieldspanieli on noutava ja ylösajava koira, joka on ihanteellinen vaikeakulkuisessa maastossa metsästettäessä. Fieldspanieli on monipuolinen metsästysspanieli, joka myös ui mielellään.
Alkuperä

Vuonna 1867 julkaistussa "The Dogs of The British Islands" -kirjassa J. Walsh kertoo mustista sekä musta-tan- ja maksanvärisistä koirista, joita kasvatti eräs Burdett. Koirista ei ole tarkempia kuvauksia, mutta Englannissa pidetään mahdollisena, että jo vuonna 1836 mainitut koirat olisivat fiedspanielien esi-isiä.[lähde? ]
1878 julkaistussa kolmannessa painoksessa oli raportti siitä, että Bullock oli risteyttänyt paljon sussexinspanielia ja vesispanielia fieldspanieleihin. Bullock oli Jonesin kanssa hankkinut useimmat Burdettin koirista tämän äkillisen kuoleman johdosta. Jacobs jatkoi risteytystä sussexinspanieleitten kanssa. Spurgin on vastuussa kirjavista fieldspanieleista. Vuodelta 1795 peräisin olleella sussexinspanielilla on ollut hyvin merkittävä osuus fieldspanieleiden jalostuksessa.[lähde? ]
Virallisen rotumääritelmän mukaan fieldspanielin kantarodut olisivat olleet cockerspanieli ja ns. sussex springer -rotu, jotka risteytettiin keskenään 1800-luvun lopulla.
Hoito

Turkki on helppohoitoinen, siistiminen riittää. Fieldspanieli vaatii aikaa kehittyäkseen, parhaimmillaan koira on veteraani-iässä.
Terveys

Suomessa fieldspanieleilla silmät ovat muutamia poikkeuksia lukuun ottamatta terveet ja lonkatkin ovat kohtalaisen hyvät.
Levinneisyys

Englannissa on fieldspanieleita runsaasti yli 500. Vuosina 1992–2001 rekisteröinnit Englannissa olivat 984 pentua, Ruotsissa 1991–2001 303 pentua ja vastaavana aikana Suomessa 343 pentua. Pohjoismaissa rotua on eniten Suomessa ja seuraavana on Ruotsi.
Aiheesta muualla

Rotumääritelmä (Suomen Kennelliitto, pdf)
thefieldspaniel.com
Fieldspanieli Primo
Aiheesta muualla > Kirjallisuutta

Grayson, Peggy: The History and Management of the Field Spaniel. Määritä julkaisija!
Muotovalio Clareholm Dora vuodelta 1909.
Kevin Knox

| Kevin Knox |
| --- | --- |

Henkilötiedot
Syntynyt: 11. elokuuta 1999 (ikä 25)
Kansalaisuus:   Yhdysvallat
Koripalloilija
Pelipaikka:  Laitahyökkääjä
Pituus:  201 cm
Nyk. joukkue:   New York Knicks
Sarja:  NBA
NBA-varaus:  9. varaus, 2018 New York Knicks
Pelaajaura
Yliopistojoukkueet
2017–2018:   Kentuckyn yliopisto
Seurajoukkueet
2018–:   New York Knicks
Aiheesta muualla
FIBA
Kevin Knox (s. 11. elokuuta 1999) on yhdysvaltalainen koripalloilija, joka pelaa laitahyökkääjänä. Hän edustaa NBA-liigassa pelaavaa New York Knicksiä. Hän on pituudeltaan 206 cm.
Knox pelasi kauden 2017–2018 Kentuckyn yliopiston joukkueessa. New York Knicks varasi hänet NBA:han yhdeksännellä vuorolla vuoden 2018 varaustilaisuudessa.
Aiheesta muualla

Kuvia tai muita tiedostoja aiheesta Kevin Knox Wikimedia Commonsissa
Kimmo Otsamo

Kimmo Otsamo (18. huhtikuuta 1963 Oulu – 30. elokuuta 1992 Lahti) oli suomalainen näyttelijä. Hän näytteli muun muassa elokuvissa Da Capo, Fakta homma ja televisioelokuvassa Me olemme viisi ystävää.
Otsamo tunnetaan myös Fakta homma -televisiosarjan sketsistä ”Eestiläinen taulukauppias”, jossa hän näytteli virolaista taulukauppias Bruno Kopsusta. Hän näytteli samaa hahmoa elokuvassa Fakta homma.
Filmografia

Pääosassa Jouko Turkka (1984) televisiodokumentti
Musta tuntuu (1985) televisiosarja
Kaivatut (1985) lyhyt fiktio
Da Capo (1985)
Fakta homma (1986) televisiosarja
Baby Love (1986) televisioelokuva
Tähti ja koivu (1986) lyhyt fiktio
Leonardon ikkunat (1986) televisioelokuva
Fakta homma (1987)
Me olemme viisi ystävää (1989) televisioelokuva
Vääpeli Körmy ja marsalkan sauva (1990)
Kiipijät

| Kiipijät |
| --- | --- |
 Eukalyptuskiipijä (Climacteris picumnus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Australiankiipijät Climacteridae
Suku::  Kiipijät  Climacteris  Temminck, 1820
Katso myös
   Kiipijät Wikispeciesissä   Kiipijät Commonsissa 
Infobox OKNimi-testi OK: 
Kiipijät (Climacteris) on australiankiipijöiden heimoon kuuluva lintusuku.
Lajit

Eukalyptuskiipijä (Climacteris picumnus)
Nokikiipijä (Climacteris melanurus)
Punakulmakiipijä (Climacteris erythrops)
Punavatsakiipijä (Climacteris rufus)
Savannikiipijä (Climacteris affinis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Kauhajärvi (Kauhajoki)

| Kauhajärvi |
| --- | --- |
 Kauhajärven seuraintalo Tapiola.
 Kauhajärvi
 Koordinaatit: 62°13.105′N, 022°18.041′E 
Valtio:  Suomi
Lääni:  Länsi-Suomen lääni
Maakunta:  Etelä-Pohjanmaa
Kunta:  Kauhajoki
Hallinto:  
 – Asutustyyppi:  Kylä
Korkeus:  162 m
Aikavyöhyke:  UTC+2
 – Kesäaika:  UTC+3
Postinumero:  61960 Kyrönlatva
Infobox OKVirheellinen NIMI-arvo: 
Kauhajärvi on kylä Kauhajoen eteläosassa. Kylän läpi, Kauhajoelta Honkajoelle kulkee pohjois-eteläsuunnassa kantatie 44.  Kylässä sijaitsee Kauhajärvi-niminen järvi, josta saa alkunsa Kyrönjokeen laskeva Kauhajoki.
Kauhajärveltä on matkaa Kauhajoen keskustaan 27,5 kilometriä, Honkajoelle 27,6 kilometriä, Perä-Hyyppään 8,2 kilometriä, Hyyppään 15,5 kilometriä, Nummijärvelle 18,2 kilometriä ja Isojoelle 28,3 kilometriä.
Kauhajärvellä on oma vuonna 1951 valmistunut kyläkirkko Kauhajärven kirkko ja hautausmaa. Vuonna 1952 kylään valmistui Kauhajärven maa- ja kotitalousseuran seuraintalo Tapiola, johon Kauhajärven asukkaat alun perin kokoontuivat harrastamaan ja päättämään kylän asioista. Tapiolassa järjestettiin 1970-luvulla tansseja.
Aiheesta muualla

Kuvia tai muita tiedostoja aiheesta Kauhajärvi (Kauhajoki) Wikimedia Commonsissa
Kauhajärven maa- ja kotitalousseuran seuraintalo Tapiola
Kauhajärven kirkko.
Kirkkotupa

Utsjoen kirkkotupia
Kirkkotupa tai kirkkoaitta (ruots. kyrkstuga) oli tilapäiseen asumiseen kirkkokäyntien, markkinoiden, käräjien ja veronkeräämisen yhteydessä tarkoitettu pieni rakennus. Sitä käytettiin alueilla, joilla pitkien matkojen päästä kirkolla asioineet ihmiset eivät ehtineet palata saman päivän aikana takaisin koteihinsa.
Kirkkotupaperinnettä on esiintynyt erityisen runsaasti Ruotsissa sekä jonkin verran Suomessa ja pohjois-Norjassa. Ruotsissa kirkkotupia ja niistä muodostuneita merkittäviä kirkkokyliä oli erityisen runsaasti Västerbottenin ja Norrbottenin lääneissä, joissa käytännössä kaikissa pitäjissä on ollut tärkeä kirkkokylä kirkon yhteydessä.
Kirkkotupia Gammelstadin kirkkokylässä Luulajassa
Kirkkokyläperinnettä tutkineen Ragnar Berglingin mukaan kirkkotupia ja niistä muodostuneita kyliä esiintyi Suomessa lähinnä ruotsinkielisellä Pohjanmaalla ja pohjoisimmassa Lapissa. Pohjanmaan kirkkokyläalueen eteläraja on välittömästi Vaasan alapuolella. Pohjois-Lapissa ja Norjassa kirkkotupia on ollut muun muassa Utsjoella, Inarissa, Sodankylässä, Koutokeinossa ja Kaarasjoella. Keuruun museon mukaan myös Keuruulla oli 1800-luvulla kymmeniä kirkkoaittoja, joissa matkalaiset yöpyivät niiden lattialle levitetyillä patjoilla ja kirkkoaittojen muodostamat kylät olivat tärkeitä sosiaaliselle elämälle. Kirkkoaitat tehtiin omistajatalojen mailla ja siirrettiin lasten rippikouluasunnoiksi. Keuruun kirkkoaittaperinne katosi laiva- ja junamatkailun yleistyttyä ja niistä on säilynyt vain yksi Keuruun kotiseutumuseon pihapiirissä. Keuruulla vaurailla kartanoilla oli jopa lämmitettäviä, useampihuoneisia "taloja" kirkon läheisyydessä, joita kutsuttiin kirkkotuviksi erotuksena vaatimattomammista kirkkoaitoista. Kirkkotupia Keuruulla on säästynyt yksi seurakuntavirastoa vastapäätä.
Utsjoella kirkkotuvat olivat vanhoja, saamelaisten sukujen omistamia tupia, jotka ovat peräisin niin ikään 1800-luvun alkupuolelta. Utsjoen kirkkotuvat olivat käytössä vielä 1930-luvulla saakka. Niitä oli aikoinaan noin kaksikymmentä, mutta niitä siirreltiin ajan myötä myös toisaalle. Nykyisin Utsjoen kirkon läheisyydessä on paikalla 14 entisöityä ja sinne palautettua kirkkotupaa ja alue toimii ulkomuseona.
Kenta Nanbara

| Kenta Nanbara> Henkilötiedot |
| --- | --- |
Syntynyt: 2. toukokuuta 1998 (ikä 26)
Kansalaisuus:   Japani
Potkunyrkkeilijä
Aktiivisena:  2021–
Pituus:  186 cm
Paino:  85 kg
Seura(t):  Narimasu Dojo
Tilastot
Ottelut:  2
Voitot:  2
– tyrmäyksellä:  2
Tappiot:  0
| Kenta Nanbara> Henkilötiedot |
| --- | --- |
Kansalaisuus:   Japani
Kyokushin-ottelija
Aktiivisena:  2008–2018, 2022–
Pituus:  186 cm
Paino:  90 kg
Painoluokka:  Superraskassarja
Kätisyys:  oikea
Vyöarvo:  1. dan
| Mitalit> Maa:   Japani.Miesten kyokushin karate.Team World Cup  | Mitalit> Maa:   Japani.Miesten kyokushin karate.Team World Cup  | Mitalit> Maa:   Japani.Miesten kyokushin karate.Team World Cup  | Maa:   Japani> Miesten kyokushin karate. |
| --- | --- | --- | --- |
|  Hopeaa | São Paulo 2015 | joukkuekumite |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | Osaka 2022 | -90 kg |  |
|  Hopeaa | Osaka 2018 | +85 kg |  |
|  Pronssia | Osaka 2015 | +85 kg |  |
Kenta Nanbara (jap. 南原健太, s. 2. toukokuuta 1998) on japanilainen potkunyrkkeilijä ja karateka. Hän saavutti Kyokushin karatessa MM-hopeaa joukkuekilpailussa ja Japanin mestaruuden. Nanbara palkittiin myös vuoden 2015 MM-kilpailun parhaana nuorena ottelijana.
Karate

Nanbara kilpaili nuorten MM-kilpailuissa 2008, jossa hän kohtasi Tenshin Nasukawan.
Nanbara saavutti pronssia 2015 Japanin mestaruuskilpailussa superraskaansarjassa voitettuaan pronssiottelussa Ryoma Yamakawan. Heinäkuussa 2015 hän saavutti MM-kilpailujen joukkueturnauksessa hopeaa, jossa Nanbara kilpaili nuorten kumitessa. Hän oli mukana vielä marraskuussa kolmipäiväisessä MM-kilpailuissa, jossa Nanbara eteni 32 parhaan joukkoon. Hän hävisi viimeisen päivän ensimmäisellä kierroksella Jaroslav Stanislavenkolle jatkoerän jälkeen tuomariäänin. Nanbara palkittiin turnauksen parhaaksi nuoreksi ottelijaksi.
Hän sijoittui seitsemänneksi Japanin mestaruuskilpailuiden avoimessasarjassa 2017.
Nanbara saavutti hopeaa 2018 Japanin mestaruuskilpailussa superraskaansarjassa hävittyään loppuottelussa Anton Guljaeville.
Karate > Japanin mestaruus (2022)

Kesäkuussa 2022 Nanbara oli mukana Japanin painoluokallisissa mestaruuskilpailuissa. Hän eteni raskaansarjan loppuotteluun saakka, jossa hän voitti Kanta Tokudan.
Potkunyrkkeily (2021–)

Nanbara siirtyi potkunyrkkeilyn pariin allekirjoitettuaan sopimuksen Rise-organisaation kanssa. Hän voitti avausottelunsa heinäkuussa 2021 Isami Sanoa vastaantyrmäyksellä kolmannessa erässä. Lokakuussa Nanbara kohtasi Kwan Sakrangsitin Rise 152 -tapahtumassa. Hän voitti ottalun toisen erän lopussa vastustajansa kulmamiehen heitettyä pyyhkeen kehään luovutuksen merkiksi.
Aiheesta muualla

Nanbara Rise sivustolla (japaniksi)
Kedon kukkaset

| Kedon kukkaset> The Lilies of the Field |
| --- | --- |

Ohjaaja:  Ralph Nelson
Käsikirjoittaja:  James Poe
Perustuu:  William E. Barrettin romaaniin
Tuottaja:  Ralph Nelson
Säveltäjä:  Jerry Goldsmith
Kuvaaja:  Ernest Haller
Pääosat:   Sidney Poitier  Lilia Skala 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists
Ensi-ilta:  1963
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kedon kukkaset (Lilies of the Field) on vuonna 1963 ensi-iltansa saanut yhdysvaltalainen elokuva, jonka on ohjannut Ralph Nelson. Sen pääosia esittävät Sidney Poitier ja Lilia Skala. Poitier palkittiin roolityöstään ensimmäisellä afroamerikkalaiselle miesnäyttelijälle myönnetyllä Parhaan miespääosan Oscar-palkinnolla ja  toisella Hopeisella karhulla Berliinin elokuvajuhlilla.
Juoni

Kedon kukkaset -elokuva kertoo kiertävästä mustasta miehestä Homer Smithistä (Sidney Poitier), joka elättää itsensä tekemällä töitä siellä, mistä niitä saa. Hänen autonsa ylikuumenee autiomaassa, ja hän tarvitsee siihen vettä, jota lähtee hakemaan lähellä olevalta tilalta. Sitä asuttavat Euroopasta tulleet nunnat, jotka palkkaavat hänet korjaamaan kappelinsa katon.
Elokuva on saanut nimensä siitä, kun Smith yrittää saada nunnilta palkkaa tekemästään korjauksesta, ja baptistina hän vetoaa Raamatun kohtaan, jossa sanotaan, että työmies on palkkansa ansainnut, johon katolisten sisarten Äiti Maria vastaa Raamatun lainauksella: ”Katsokaa kedon kukkia, kuinka ne nousevat maasta: eivät ne näe vaivaa eivätkä kehrää.”
Näyttelijät

| 0 | 1 | 2 |
| --- | --- | --- |
|  Sidney Poitier  | … |  Homer Smith   |
|  Lilia Skala  | … |  Äiti Maria   |
|  Lisa Mann  | … |  sisar Gertrude   |
|  Stanley Adams  | … |  Juan   |
|  Isa Crino  | … |  sisar Agnes   |
|  Francesca Jarvis  | … |  sisar Albertine   |
|  Pamela Branch  | … |  sisar Elizabeth   |
|  Dan Frazer  | … |  pappi   |
|  Ralph Nelson  | … |  Mr. Ashton   |
|  Bobby Driscoll  | … |  nuori meksikolainen   |
Lähde:
Myöhempi arvostus

Sidney Poitier palkittiin Kedon kukkasten roolista ensimmäisellä afroamerikkalaiselle miesnäyttelijälle myönnetyllä Parhaan miespääosan Oscar-palkinnolla sekä toisella Hopeisella karhulla Berliinin elokuvajuhlilla. Lilia Skala oli ehdolla Parhaan naissivuosan Oscar-palkinnon saajaksi.
American Film Institute valitsi elokuvan vuonna 2006 yhdeksi sadasta kaikkien aikojen innostavimmasta yhdysvaltalaiselokuvasta.
Aiheesta muualla

Crowther, Bosley: Screen: A Disarming Modern Parable; Sidney Poitier Stars in 'Lilies of the Field' The New York Times.  2.10.1963. Viitattu 3.11.2022. (englanniksi)
Powers, James: ‘Lilies of the Field’: THR’s 1963 Review The Hollywood Reporter.  1.10.1963. Viitattu 3.11.2022. (englanniksi)
Lilies of the Field 1963 Letterboxd. Viitattu 3.11.2022. (englanniksi)
Komiaho

Komiaho on Kajaanin kaupunginosa, joka sijaitsee noin kolme kilometriä Kajaanin keskustasta koilliseen. Komiaho rajautuu pohjoisessa Heiniahontiehen, idässä Puutavarantiehen, etelässä Kainuun ammattiopistoon ja lännessä metsäalueeseen. Vuoden 2014 lopussa Komiaholla oli 486 asukasta.
Komiaholla sijaitsee leikkipuisto ja Teboil.
Kento Misao

| 0 | 1 | 2 |
| --- | --- | --- |

Henkilötiedot
Koko nimi: Kento Misao
Syntymäaika: 16. huhtikuuta 1996 (ikä 28)
Syntymäpaikka: Tokio, Japani
Kansalaisuus:  Japani
Pelipaikka: Keskikenttäpelaaja
Pituus: 181 cm
Seura
Seura: Kashima Antlers
Pelinumero: 20
Seurat
| Vuodet | Seura | O (M) |
| 2015 2016– | Tokyo Verdy Kashima Antlers | 39 (0) 67 (1) |
Maajoukkue
| 2017–2018 | Japani | 6 (0) |
 Seurajoukkueuran tilastot kattavat vain kansalliset sarjat.
Kento Misao (jap. 三竿 健斗, Misao Kento; s. 16. huhtikuuta 1996 Tokio) on japanilainen jalkapalloilija.
Jalkapallomaajoukkue

Misao debytoi Japanin maajoukkueessa joulukuussa 2017. Hän on pelannut kuusi maaottelua.
Kinemacolor

Vuoden 1911 tekniikalla toteutettu Kinemacolor-ruutu
With Our King and Queen Through India
Kinemacolor on eräs varhainen elokuvissa käytetty menetelmä toistaa värit.
Kinemacolorin kehittivät yhdysvaltalainen Charles Urban ja brittiläinen George Albert Smith Englannissa 1900-luvun alussa. He jatkoivat Edward R. Turnerin jo vuonna 1899 patentoimaa tekniikkaa tämän kuoltua äkillisesti. Turner kaavaili alun perin värijärjestelmää, joka käyttää kolmea värikomponenttia. Tämä puolestaan perustui James Clerk Maxwellin huomioon, että lähes mikä tahansa väri voidaan toistaa käyttämällä päävärejä. Urban ja Smith kohtasivat kuitenkin suuria vaikeuksia 3-komponenttijärjestelmän toteuttamisessa, joten vuonna 1906 he tyytyivät kahta värikomponenttia käyttävään järjestelmään, ja se sai ensiesityksensä kaksi vuotta myöhemmin. Sitä käytettiin sittemmin lähinnä dokumenteissa.
Kinemacolor-kamera kuljetti filmiä nopeudella 32 kuvaruutua/sekunnissa, toisin kuin silloiset mustavalkokamerat, joiden normaalinopeus oli 16 kuvaruutua/s. Kinemacolorissa nopeus oli kaksinkertainen, koska se tallensi samalle filmille kaksi värikomponenttia peräjälkeen. Filmin edessä oli kiekko, joka suodatti toiseen komponenttiin punaiset ja toiseen vihreät sävyt. Filmi projektoitiin samalla tavalla, jolloin syntyi värikuvan vaikutelma. Kinemacolor ei ollut missään nimessä virheetön. Kahden värikomponentin järjestelmille tyypillisellä tavalla koko värispektri ei ollut tallennettavissa, ja koska yhden kuvan värikomponentteja ei tallennettu samaan aikaan, vaan pienellä viiveellä, liikkuvien kohteiden värit toistuivat huonosti.
Kinemacoloria käytettiin lähinnä Euroopassa. William Friese-Greene haastoi Kinemacolorin tekijät kuitenkin oikeuteen patenttisotkujen takia, minkä seurauksena Kinemacolorin tekniikasta tuli patenttivapaa. Lopullinen isku tekniikalle oli ensimmäinen maailmansota, minkä tappoi hetkellisesti kysynnän värielokuvatekniikalle. Maailmansodan loputtua Technicolorin tekniikka oli Kinemacoloria ylivoimaisempaa.
Fieldsin mitali

Transire suum pectus mundoque potiri
('Ylittää sielunsa ja ymmärtää maailma').
Fieldsin mitali on matematiikan arvostetuin palkinto. Se jaetaan joka neljäs vuosi 2–4 alle 40-vuotiaalle ansioituneelle matemaatikolle. Siihen liittyy 15 000 Kanadan dollarin suuruinen rahapalkinto.
Suomalainen Lars Ahlfors sai Fieldsin mitalin analyysin tutkimuksistaan vuonna 1936, jolloin se myönnettiin ensimmäisen kerran. Ahlforsin saama Fieldsin mitali on nykyisin esillä Helsingin yliopiston Exactum-rakennuksen aulassa Kumpulassa. Palkinto on perustettu kanadalaisen John Charles Fieldsin kehotuksesta. Palkintoa arvostetaan suuresti, ja sitä pidetään matematiikan "Nobel-palkintona".
Vuonna 2014 palkinnon sai ensimmäisenä naisena iranilainen Maryam Mirzakhani.